rlitschk/wikidir huggingface dataset:
Naike Rivelli (* 10. Oktober 1974 in München) is en italieensche Schauspelersche un Model. Naike Rivelli is de Dochter vun de Schauspelersche Ornella Muti un den spaansch Produzenten Jose Luis Bermudez de Castro. Se hett an de Internatschonale School för Theater un Kino in Rom studeert. To den Film is se över ehr Utsehn kamen: Se un ehr Mudder seht sik liek un so is se in en poor Produkschonen tosamen mit ehr Mudder optreden. Rivelli hett en junge Fru speelt un ehr Mudder hett desülvige Fru speelt, as se oolt weer. In't Johr 2002 hett se an de Siet vun Matthias Koeberlin in'n Film Das Jesus Video de Hööftrull vun Sharon speelt. As Model hett se för Alviero Martini, Christian Dior, Cartier und Emporio Armani arbeidt. Siet 2002 is se mit Manou Lubowski verheiradt, den se bi de Dreiarbeiten vun dat "Jesus Video" drapen hett. Ut en vörherige Leev hett se en Söhn Akash, de 1996 boren is. Se is in München boren un ehr Mann is en Düütschen, aver sülvst snackt se meist keen Düütsch. Naike Rivelli in de Internet Movie Database (engelsch) Naike Rivelli ehr egen Websteed
De Rechtsprekend Macht is in de Theorie vun'n Staat en vun de dree unafhängigen Mächt oder Gewalten, de vun den Staat utöövt weert. De annern beiden sünd de Gesettgevende Macht un de Utövende Macht. In de Scheden vun de Mächt sünd düsse Mächt vunwegen de Ideen vun John Locke un Montesquieu ut'neen deelt wurrn. Fröher heet de Rechtsprekende Macht woll ok Jurisdiktschoon. In Düütschland warrt de Rechtsprekende Macht as de Drüdde Macht vun dat Bundsgericht för de Verfaten, de annern Bundsgerichten un de Landsgerichten in de verscheden Bundslänner utöövt. De Rechtsprekende Gewalt hangt an Recht un Gesetten un warrt in Rechtsstaten vun unafhängige Gerichten un Richters utföhrt. De Rechtsprekende Gewalt is nich datsülvige, as Gerichtswesen, Justiz un Rechtspleeg. Wenn een dat vun't Staatsrecht ut bekieken deit, denn höört de doch to'n Deel ok to de Utövende Macht. Gesettgevend Macht Utövende Macht Press – as Veerte Macht Lobbyismus – als Föffte Machtt Föderative Prärogative Administrative
Scheden vun de Mächt warrt in de Theorie vun'n Staat dorto seggt, wenn de Macht in den Staat up verscheden Schullern verdeelt warrt. Grund un Orsaak dorför is, dat jede Macht ehre Grenzen hebben schall, dormit Freeheit un Gliekheit nich verlaren gaht. As dat in de Historie al to sehn is, weert dor nu de Gesettgevende Macht, de Utövende Macht un de Rechtsprekende Macht üm vun'nanner scheden. Anfungen hett dat mit John Locke un Montesquieu ehre Schriften över de Theorie vun'n Staat. Dor güngen se mit gegen de Macht vun den afsluuten König gegen an. Hüdigendags warrt dat Scheden vun de Mächt as en Deel vun jede Demokratie ankeken. Man dat warrt dor ok över snackt, of düt Scheden worraftig dörföhrt weern kann, wenn de Mächt in en Staat so veel un eng tohopenarbeiden doot, as dat vundagen passeert. Ok warrt fraagt, of de Lobbyismus dat Parlament nich veel vun sien Kraft und Macht wegnehmen deit. De Lüde denkt faken ok, dat en unafhängige Press unbannig wichtig is. Dor hett se denn den Naam as Veerte Macht vun weg. To dat Scheden vun de Mächt, so as dat in de Aufklärung upkamen is, warrt woll ok horizontal Scheden to seggt.
FreeCol is en Kloon vun Sid Meier sien Colonization. Dat Speel is freegeven ünner de Lizenz GNU GPL. In dat Speel geiht dat dor üm, dat de Speler 1492 mit en Schipp in de Ne’e Welt seilt un dor en Kolonie grünnt. Disse Kolonie warrt nu utboot, ne’e Kolonisten ut Europa anworven un ne’e Städer in de Kolonie grünnt. Dat Ziel vun dat Speel is, dat de Speler siene Kolonie in de Unafhängigkeit vun dat europääsche Moderland föhrt. De eerste Version vun FreeCol is 2003 rutkamen. Siet de Version 0.7.2 gifft dat dat Speel ok op Plattdüütsch. Dat Speel is noch nich kumplett trech (dat schall dat mit de Version 1.0 warrn), kann aver al kumplett speelt warrn. Websteed vun FreeCol (engelsch)
De Limbiärg is en Biärg van’n Osning. He is 194,3 m över de See hooch un liggt up de Grenz van Iborg un Hilter. 1910 is an’n Limbiärg de Zeppelin LZ 7 „Deutschland“ afstört. Dorvan steiht dor ok en Gedenksteen up’n Limbiärg. Heinrich Künne ut Iborg hett later op Platt beschreven, wat em sien Vader van dat Unglück vertellt hett: „Ick weet et noch wie van Daage, siär use Pappe, os ik de mächtige Zigarren ganz schraut über den Friär för de düsteren Wolken in die Luft staun seug. Up eenmol sackede he nau unnen weg und man konn de nix miähr van sehn – Et duerde garnich lange do keimen de Lüe met Fahrriäer, met Piärd und Wagen un auk to Foote, und se röpen: ‚De Zeppelin is unnergaun, do buorben up'n Limbiärge mot he liggen‘“. Van 1874 bet 1903 hebbt se an’n Limbiärg ok Köhlen afboot.
De Senat is an de Siet vun dat Repräsentantenhuus en vun de beiden Kamern vun den Kongress vun de Vereenigten Staten vun Amerika. Jedeen vun de 50. US-Bundsstaten stüert twee Senators dorhen. Düsse beiden Senators sünd wählt för en Tiet vun sess Johren. In de USA hett de Senat oorntlich wat to seggen bi dat Upstellen vun Gesetten un kickt den Präsidenten ok up de Fingers (Checks and balances). He sett internatschonale Verdrääg in Gang (Ratifikatschoon), snackt mit bi dat Beropen vun hoge Beamten vun de Regeern un speelt sien Rull as en Gericht, wenn dat to'n Impeachment-Verfahren kümmt. Den Naam hett de Senat vun den röömschen Senat, man an un for sik is he en vun de Twee-Kamer-Parlamenten ut de Traditschoon vun de angelsassischen Staten. Den Senat sien Seet is dat Kapitol in Washington D.C.. De Liddmaten vun den Senat weert Senators nömmt. Vun 1959 af an sitt 100 Senators in'n Senat. Dormols is Hawaii neen Bundsstaat vun de USA wurrn. Dat gifft en paar Kuntreien, as Washington D.C. un de Butenrebenden vun Puerto Rico un Guam, de sünd woll an de USA anslaten, man weert nich as Bundsstaten ankeken. Dor hefft se ok keen Senators um. Vun de
Bukkes is en Band ut Spaokenburg, de in spaokenburgsch Dialekt singt. Disse veluwsche Dialekt höört to dat Neddersassische to. De Band besteit ut sess Mann: de Oprichter Stefan Spring in’t Veld (Sang un Gitarr), Jan de Groot (Sang), Gijs Batelaan (Gitarr), Eric Spring in’t Veld (Slagtüüch), Erwin Willemse (Bass), Born Sanders (Keyboard). De Naam van de Band (Bukkes) kummt van de Mehrtall van Bukkem, wat in Spaokenburg för Bückel seggt warrt. 2007 hadd de Band en Hit mit’t Leed Héé Keeltsie. Websteed van Bukkes (nedderlandsch)
Disse Artikel is man blots en Stubben. Du kannst Wikipedia helpen un em verbetern. De Pazifik oder ook de Stille Ozean nöömt is de gröttste Ozean vun de Eer. De Pazifik is üm und bi 180 Mio. km² groot, un dat is een Drüddel vun de Eer. In den Pazifik finnt sik ca. 25.000 Eilannen. Dat is mehr as in all den annern Ozeanen tosamen. De Pazifik is ok de deepste Ozean up de Eer. To de Deepseerinnen bzw. Meeresdeepen hörrt ok de Marianengraben mit de 11.034 m deep Witjastief 1, wat de deepste Stäh vun de Pazifischen Ozean is. Joachim Feyerabend: Pazifik. Ozean der Zukunft. Koehlers Verlagsgesellschaft, Hamburg 2010, ISBN 978-3-7822-1017-1. Leier Manfred: Weltatlas der Ozeane – mit den Tiefenkarten der Weltmeere. Frederking und Thaler, München 2001, ISBN 3-89405-441-7, S. 154–187. Pazifischer Ozean. Mehr Biller, Videos oder Audiodateien to’t Thema gifft dat bi Wikimedia Commons. Alle Ozeanen op een Blick Atlantik | Indische Ozeaan | Nöördlike Iessee | Süüdlike Iessee | Pazifik Normdaten: GND: 4044981-6 | LCCN: sh85096476 | VIAF: 316732494 | Wikipedia-Personensöök
De Düütsche Pries för Synchron is en Pries, de elk Johr för Leistungen bi dat Synchroniseren vun Filmen vergeven warrt. Siet 2008 is de Bundsverband vun de Synchronproduzenten de Veranstalter. Dat gifft söven Kategorien un denn noch en Ehrenpries vun de Jury un en Publikumspries. De Düütsche Pries för Synchron 2001 is an’n 17. Oktober in Burg vergeven worrn. Besünners gode Synchronarbeit as Fro: Regine Albrecht för dat Synchroniseren vun Brenda Blethyn in’n Film Grasgeflüster Besünners gode Synchronarbeit as Mann: Detlev Witte för dat Synchroniseren vun Jason Robards in’n Film Magnolia Besünners good Synchronwark: Eberhard Storeck för Oscar Wilde De Düütsche Pries för Synchron 2002 is an’n 10. Oktober in Burg vergeven worrn. Besünners gode Synchronarbeit as Fro: Corinna Harfouch in’n Film Die Klavierspielerin Besünners gode Synchronarbeit as Mann: Thomas Fritsch in’n Film Second Chance Besünners good Synchrondreihbook: Hilke Flickenschildt för Jalla! Jalla! Besünners good Synchronspeelbaas: Matthias Grimm för Blinkende Lichter Besünners gode Nawussleistung: Maximilian Artajo in’n Film Der kleine Eisbär Besünners bedüden Gesamtwark: Die fabelhafte Welt der Amélie De Düütsche Pries för Synchron 2003 is an’n 13. November in Burg vergeven worrn. Besünners gode Synchronarbeit as Fro: Veronika Neugebauer för dat Synchroniseren vun Eileen Walsh (Rull Crispina) in’n Film
Heinrich Benjes (Schrieversnaam Hein Botterbloom; * 1936) is en Schoolmeester un hooch- un plattdüütschen Schriever. Benjes hett Goorner lehrt, weer denn Schoolmeester un ok Rekter an de Grundschool Ohlers. He leevt hüüt in Hellweeg. Tohoop mit sien Broder Hermann Benjes hett he ok de Idee vun de Benjesheek utklookt un ünner de Lüüd bröcht. He hett en Reeg Böker schreven, över de Benjesheek, över de Holunderschule un denn ok en Kinnerroman, de 2003 toeerst op Hoochdüütsch un denn 2007 ok op Platt rutkamen is. Holunderschule. Wo die Büsche tanzen wollten. Hein Botterblooms heilsames Durcheinander für Lehrer, Libellen und Kinder. Böko Holt und die blaue Libelle. 2003 Die Vernetzung der Lebensräume mit Feldhecken. Natur & Umwelt, München 1986 Die Bremer Stadtmusikanten. Holunderschule, 2005, ISBN 9783000174339 Böko Holt un dat ole Dörp. Sülvstverlag, Hellweeg 2007
Angelos Charisteas (* 9. Februar 1980 in Serres) is en Footballspeler ut Grekenland. Bit 2002 hett Charisteas in siene Heimat bi Aris Saloniki speelt. Denn is he na Düütschland to den SV Werder Bremen gahn. He hett mit Werder in dat Johr 2004 dat Dubbel wunnen un is Düütschen Meester un Pokalwinner wurrn. Bavenhen hett bi de EM 2004 dree Doren för Grekenland schaten, dormank dat 1:0 in't Endspeel gegen Frankriek, un is Europameester wurrn. Man bi Werder hett he sik nich dörsetten konnt. He is keen Stammspeler wurrn un is denn 2005 för 5 Mio. Euro na Ajax Amsterdam gahn. Man ok dor is he nich Stammspeler wurrn. 2006 wessel he na Feyenoord Rotterdam un bleev dor bit 2007, ehr he för 2,5 Mio. Euro wedder torüchgahn is na Düütschland. Dor hett he en Verdrag bit 2011 ünnerschreven bi den 1. FC Nürnberg. Dor is he de düerste Speler mit, den Nürnberg jemols köfft hett. För Grekenland hett he bit lang 88 Lännerspelen (Stand: 2012) makt un is mit sien Mannschap 2004 ok Europameester wurrn. Angelos Charisteas. Mehr Biller, Videos oder Audiodateien to’t Thema gifft dat bi Wikimedia Commons.
Marianne Heins (* 1943 in Wohlers) is ene plattdüütsche Schrieverin. Heins is 1943 in Wohlers boren. Al in de Schooltiet hett se jümmer geern schreven, Gedichten und Määrken, ok op Plattdüütsch, wat ehrn Schoolmeester temlich argern dee, wenn se mal en Opsatz op Platt schreven harr, denn he kunn keen Plattdüütsch. Later hett se na Aasp heiraadt, en Buurn, un leevt dor noch. Nadem se de Landweertschop opgeven harrn, füng Heins wedder dat Schrieven an un hett ok veel as Vörleserin daan. 2008 hett se ehr eerst Book rutbröcht, En beten wat to’n Amüseren. En beten wat to’n Amüseren. Isensee-Verlag, Ollnborg 2008 List vun plattdüütschen Schrieverschen
Isensee betekent Isensee, Oort in de Gemeen Oosten in’n Landkreis Cuxhoben, Neddersassen, Isensee, Verlag in Ollnborg. Isensee is de Familiennaam von Ada Isensee (* 1944), düütsche Malerin, August Ludwig Christian Isensee (1743–1824), düütschen Karkenleeddichter, Christine Isensee, düütsche Schauspelerin, Josef Isensee (* 1937), düütschen Rechtswetenschopper, Rik Isensee, US-amerikaanschen Therapeut un Schriever, Willy Isensee (* 1898), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Isensee-Verlag is en Verlag ut Ollnborg. De Verlag is 1892 vun Heinrich Isensee in Ollnborg grünnt worrn. Besünners vun de Johren 1960 af an kemen mehr Böker in’n Verlag rut, as de Ollnborgsche Landschop grünnt worrn wöör un mit’n Isensee Verlag tohooparbeiden dee. De Verlag hett ok lang ünner’n Verlagsnaam Holzberg Böker rutgeven. Över de Tiet sünd nu al mehr as 1100 Böker bi Isensee rutkamen. To dat Programm höört vör allen wetenschopliche Themen un Saakböker ut de Region Ollnborg un ganz Noordwestdüütschland un ok veel plattdüütsche Böker. Tohoop mit’n Aschenbeck Verlag hett Isensee 2001 ok dat Dochterünnernehmen Aschenbeck & Isensee Universitätsverlag grünnt. Websteed vun’n Verlag (hoochdüütsch)
buten un binnen is dat Regional- un Lokalmagazin vun Radio Bremen för dat Land Bremen mit de Städer Bremen un Bremerhoben. Dat Magazin kummt vun Radio Bremen, de apentlich-rechtliche Rundfunkanstalt för Bremen. Dat löppt jeden Dag avends halvig acht op Radio Bremen TV. Den annern Dag warrt dat morgens halvig ölven op Radio Bremen TV un op NDR-Feernsehn noch wedder wiest. Dat Magazin wiest allens över dat polietsche un kulturelle Leven in dat Land Bremen. Moderators vun buten un binnen, de sik jede Week afwesseln doot, sünd Michaela Herold, Mareike Schomerus, Andreas Neumann un Hans Jessen. Jessen höört siet September 2006 dorto, nadem he vörher as Redaktör vun Radio Bremen in dat ARD-Hööftstadtstudio arbeidt hett. Bet Enn April 2006 höör Andreas Hoetzel to de Moderatornkru. Vun Oktober 2003 bet September 2004 harr buten un binnen jede Week en „Leed vun de Week“. To aktuelle un regionale Themen möök de Bremer Musiker Mark Scheibe, de tovör bi Extra 3 as Pianist in’t Studio weer, satiersche Musikvideos. De plattdüütsche Naam vun dat Magazin, buten un binnen, is anlehnt an dat Motto vun de Bremer Kooplüüd buten un binnen – wagen un winnen, dat upschreven steiht över dat Portal vun den Schütting an'n
En Iestappen oder ok Iesjökel billt sik, wenn temlich koolt Water (to’n Bispeel Smöltwater vun Ies oder Snee) jümmer an desülve Steed daldruppt un dorbi wedder afköhlt, dat dat wedder früst. Besünners an de Spitz aver ok de Sieden vun’n Tappen lagert sik so Ies an un de Tappen warrt jümmer länger. Besünners an de Ränner vun Däcker billt sik faken Iesjökels. De Sünn, de op dat Dack schient un de Warms vun binnen dat Huus, doot Snee, de sik op dat Dack sammelt hett, smölten un Water löppt dat Dack dal. An de Kant billt sik denn gau grote Iestappens. Wenn dat later wedder warmer warrt un de Iestappens smölt, denn köönt se licht afbreken un bedüüdt en groot Gefohr, wenn grote Iestappens dalstörten doot. Stalaktit Iestappens. Mehr Biller, Videos oder Audiodateien to’t Thema gifft dat bi Wikimedia Commons.
Gödersdörp is en Dörp in de Gemeen Höhndörp. Dat is Deel vun de Probstee un’n Kreis Plön. Gödersdörp keem 1281 toeerst in de Oorkunnen vun dat Kieler Stadtbook vör. Dat Dörp harr 1908 114 Inwahners op en Rebeet vun 3,03 km². An’n 1. Oktober 1938 is Gödersdörp mit de Gemeen Höhndörp tohoopleggt worrn. Koordinaten:54° 22′ N, 10° 22′ O
Samoa is en Inselstaat in den Pazifik. He liggt in den westlichen Deel vun de Samoa-Eilannen. Dorüm warrt he ok Westsamoa nömmt. De östlich Deel vun de Eilannen höört nah de USA to un warrt denn ok Amerikaansch-Samoa nömmt. Samoa liggt in den südwestlichen Pazifik, in'n Noordosten vun Fidschi. De gröttsten Eilannen sünd Savai'i (1.708 km²) un Upolu (1.118 km²). Düsse beiden Eilannen maakt tosamen 96% vun dat Land vun Samoa ut. Up Upolu sünd ok de Hööfdstadt un de international Flegerhaben. Up de Eilannen Manono un Apolima leevt ok noch Minschen, man dat gifft ok noch seß Eilannen, wo nümms up leben deit. Alltohopen leevt 177.287 Inwahners in dat Land (2004/2005). Fröher weer Samoa updeelt in 11 Distrikten, man hüdigendags is dat bloß noch wichtig, wenn wählt warrt. Denn weert de Wahlbezirken so updeelt. Dat gifft man een Stadt in dat Land un dat is Apia. Dor leevt üm un bi 60.000 Inwahners. Man düsse Stadt is anunforsik gor keen Stadt, man dat sünd 45 Dörper, all dicht bi'nanner. Jedet Dörp is sülvstännig un kann öber sien egen Saken süms bestimmen. Een Verwaltung för de ganze Stadt Apia gifft dat nich, man ok de enkelten Dörper hefft keen Verwaltung
Mudder Mews is en Drama in fief Törns, dat Fritz Stavenhagen 1903 schreven un 1904 rutbröcht hett. Rutkamen is dat toeerst bi Schultze in Hamborg un toeerst opföhrt worrn an’n 10. Dezember 1905 in dat Stadttheater in Hamborg. 1977 hebbt se dat Stück in’t Ohnsorg-Theater ok op Hoochdüütsch för’t Feernsehn opnahmen. Dat Stück speelt op Finkwarder in’n Harvst 1894. Achtern Elvdiek leevt de Fischer Willem Mews mit siene Fro Elsbe tohoop. Doch enen Dag opmal steiht Willem sien Moder, de Mudder Mews, mit ehr Dochter Lisbeth vör de Döör. Se hett sik mit ehrn Mann so streden, dat se weggahn is. Willem kann ehr nich wegschicken un nimmt ehr in’t Huus op. Doch mit Freden in Huus is nu vörbi. Bi’n Wikiborn gifft dat den Originaltext vun dat Wark: Mudder Mews.
Fidschi is een Inselstaat mit 330 Inseln in den Süüd-Pazifik. Dor leevt up 18.270 km² alltohopen 905.949 Inwahners (Juli 2006, schätzt). Dat sünd 48,9 Inwahners/km². 106 vun de Eilannen vun den Staat sünd bewahnt. Fidschi is vun 1970 af an unafhängig. De Hööftstadt is Suva up de Insel Viti Levu. Vun den 4. Januar 2007 af an is Ratu Josefa Iloilo de Präsident. Länner in Ozeanien Australien | Fidschi | Kiribati | Marshalleilannen | Mikronesien (Födereerten Staaten vun Mikronesien) | Nauru | Niegseeland | Palau | Papua-Niegguinea | Samoa | Salomonen | Tonga | Tuvalu | Vanuatu Afhängige Rebeden: Amerikaansch Samoa | Cook-Eilannen | Franzöösch Polynesien | Guam | Hawaii | Molukken | Midwayatoll | Niegkaledonien | Niue | Norfolkeiland | Noordmarianen | Oostereiland | Papua (Indonesien) | Pitcairn | Tokelau | Wake | Wallis un Futuna Commonwealth of Nations Antigua un Barbuda | Australien | Bahamas | Bangladesch | Barbados | Belize | Botsuana | Brunei | Dominica | Fidschi | Gambia | Ghana | Grenada | Guyana | Indien | Jamaika | Kamerun | Kanada | Kenia | Kiribati | Lesotho | Malawi | Malaysia | Malediven | Malta | Mauritius | Mosambik | Namibia | Nauru |
Dat Repräsentantenhaus vun de Vereenigten Staten (United States House of Representatives, faken bloß House) is tohopen mit den US-Senat ene vun de beiden Kamern vun den Kongress vun de USA. Jeden US-Bundsstaat stüert Afordenten na den Kongress. Wieveel dat sünd, dat liggt dor an, wieveel Inwahners de Staat hett. De groten schickt mehr Afordenten, de lüttjen weniger. De US-Börgers wählt de Afordenten för twee Johre. In de USA hett dat Huus oorntlich wat to seggen bi dat Upstellen vun Gesetten un kickt den Präsidenten ok up de Fingers (Checks and balances). Bloß dat Repräsentantenhuus draff Gesetten över Stüern un över den Huushollt in Gang bringen. Ok bloß düt Huus kann en Impeachment-Verfahren up'n Weg bringen. Dat Repräsentantenhuus höört to de Twee-Kamer-Parlamenten ut de Traditschoon vun dat Parlament vun England. Sien Seet is de süüdliche Flögel vun dat Kapitol in Washington D.C.. De Liddmaten vun dat Huus weert Congressmen oder Representatives nömmt. Vun 1911 af an sitt 435 Afordenten in dat Repräsentantenhuus. Jedeen sitt dor för den Wahlkreis, de em wählt hett. De Bezirk vun Washington D.C. un en Reeg vun anner Gemarken, de woll na de USA tohöört, man keen Bundsstaten sünd (as Guam un Puerto Rico stüert woll Afordenten
Rudolf Seiters (* 13. Oktober 1937 in Ossenbrügge) is en düütsch Politiker vun de (CDU). He weer van 1989 bit 1991 as Bundsminister för sünnere Opgaven Baas vun dat Bundskanzleramt, van 1991 bit 1993 Bundsminister för’t Innere un van 1998 bit 2002 Viezpräsident vun de Düütsche Bundsdag. Siet 2003 is Seiters Präsident vun dat Düütsche Roode Krüüz. Nah sien Abitur an Gymnasium Carolinum in Ossenbrügge 1959 hett Seiters Rechts- un Staatswetenschapen an de Westfäälsche Wilhelms-Universität Mönster studeert, wat he 1963 mit dat eerste un 1967 mit dat tweete juristisch Staatsexamen beend hett. He weer van 1968 bit 1969 Regierungsassessor bi de Regierungspräsident in Ossenbrügge (Wertschaps- un Wohnungsbuderzernat). Rudolf Seiters is verheiraat, hett dree Döchter un wahnt in Papenbörg. In dat Johr 2000 hett hüm de Universität vun de Bundswehr in München de Ehrendokterwüürd geven (Dr. rer. pol. h.c.). Siet 1958 is he Lidmaat vun de CDU. 1963 bit 1965 weer he Bezirksvörsitter vun de Junge Union Ossenbrügge-Eemsland un van 1965 bit 1968 Vörsitter vun de Junge Union vun des Landsverband Hannober. 1968 bit 1971 weer he eerster Landsvörsitter vun de nee grünnd Landsverband Neddersassen. Van 1967 bit 1971 weer he ok Lidmaat vun de Bundsvörstand vun de Junge Union un
Aaron (Hebr.: אַהֲרֹן, Aharon, hell vun Licht, arab.: Harun) weer en Mann in de Bibel un in den Koran. Her weer de eerste Hoge Preester vun dat Volk Israel un weer dat Vörbild för all de Preesters, de achterna kamen sünd. Bi den Uttog ut Ägypten (Exodus) speel he na de Berichten, de wi dor vun hefft, en wichtige Rull. Afsnitten ut sien Leven kann en tohopensöken ut Delen vun de Bibelböker Exodus, Leviticus, Numeri un Deuteronomium. In dat Book vun de Psalmen kümmt he ok vör un ok in dat Book 1. Chronik un verschedene annere Böker vun dat Ole Testament. In den Breef an de Hebräers in dat Nee Testament geiht dat üm den Hogen Preester Aaron as en Sinnbild vun Jesus Christus.
Dat „Impeachment-Verfahren“ (up Platt: „Anklaag vunwegen Vergahn in’t Amt“) is en Verfahren, wat in de Verfaten vun de USA vörsehn is, wenn de Präsident oder sunst en hogen Beamten oder Liddmaat vun de Regeern rutsmeten weern schall. Dat passeert, wenn he oder se „dat Land verraden hett, sik smeren laten hett oder anners wat verbraken hett oder sik schullig maakt hett“. So en Verfahren gifft dat in den enkelten Bundsstaten un ok in den Bund. Dat Problem is man bloß, dat de Verfaten nich eendüdig seggt, wat dat denn heten schall, dat he „anners wat verbraken hett oder sik schullig maakt hett“ (other high crimes and misdemeanors). De Oppositschoon kann dor denn gau bi ansetten un mit Hölpe vun düsse Saak den Präsidenten angriepen. Dat Repräsentantenhuus kann so en Verfahren in Gang setten. Dor mutt denn en eenfache Mehrheit vun de Afordenten tostimmen. Wenn dat Repräsentantenhuus seggt hett, nu schall dat losgahn, denn geiht de Senat bi un ünnersöcht de Sake. Wenn de Präsident oder de Viezpräsident anklaagt is, denn is de Böverste Richter Vörsitter, anners is dat jummers de Viezpräsident. Jede Siet draff Tügen vernehmen un Krüüzverhören dörföhren. Achterher warrt achter slaten Dören doröver snackt. Wenn en Anklagten bi
Boßdorf is de hoochdüütsche Naam von Boßdorp, Gemeen in’n Landkreis Wittenberg, Sassen-Anholt. Boßdorf is de Familiennaam von Hagen Boßdorf (* 1964), düütschen Journalist, Hermann Boßdorf (1877–1921), plattdüütschen Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Autohus AG is en Hannel för bruukte Autos, de bi Bokel an de Autobahn-Opfohrt 49 Bokel vun de A 1 twischen Hamborg un Bremen liggt. Op 125.000 m² staht bi 2500 Autos. In’t Johr verköfft Dat Autohus bi 13.000 Autos un maakt dor en Ümsatz vun 117 Millionen Euro mit (Stand 2013). Dat Ünnernehmen hett bi 110 Lüüd in Lohn un Brood. Geschäftsföhrer René Smit köfft de Autos in grote Packen vun Leasinggesellschoppen un vun Auto-Meedbüros. Dorvun köst de Autos faken weniger as bi annere Autoköpers. Dat treckt ok veel Autoköpers ut dat Butenland an. Bi 60 % vun de Wagens gaht över de Grenz. En tweten Standoort hett Dat Autohus siet 2012 noch in Bremen-Oorssen upmaakt, nich wiet af vun de A 1. Websteed vun Dat Autohus (hoochdüütsch un acht annere Spraken) Koordinaten:53° 12′ N, 9° 17′ O